کامرون‌لو مشهور فوتبال‌چی ساموئل ائتو فوتبال ایشینه سون قویدو.
کامرون مطبوعاتین‌دا یئر آلان خبرلره گؤره، سون اولاراق قطر اسپورتس کلاب فورماسی گئیه‌ن ۳۸ یاشین‌داکی ائتو، ۲۳ ایلدیر داوام ائتدیردیگی حرفه‌ای فوتبالچیلیق حیاتینی رسما باشا ووردوغونو آچیقلادی.
اسپور حیاتی بویونجا رئال مادرید، بارسلونا، اینتر و چلسی کیمی بؤیوک کلوبلاردا فورما گئیه‌ن و ۲۵ کپ گؤرن آفریقا فوتبالینین یئتیشدیردیگی ان اؤنملی اولدوز فوتبال‌چیلاردان ائتو، تورکییه‌ده آنتالیااسپورون آردیندان کونیااسپورون فورماسینی گئیدیک‌دن سونرا قطره ترانسفر اولموشدو.
بارسلونا فورماسی ایله ۲۰۰۶ و ۲۰۰۹دا یوفا شامپیونلار لیگین‌ده ذیروه‌یه چیخان کامرون‌لو فوتبالچی، بو کاپی ۲۰۱۰.جو ایلده ده اینتر ایله قازانماغی باجارمیشدی.
کامرون‌لو اولدوز، تورک سوپر لیگینده ۸۹ اویوندا ۵۰ گل ووردو و ۱۵ گل پاسی وئردی، اویونچولوغو بویونجا دا ۷۱۸ اویون‌دا ۳۵۹ گلو و ۱۱۶ گل پاسی وار.
ساموئل ائتو، آرالارین‌دا شامپیونلار لیگی و آفریقا میللتلر کاپی دا اولماق اوزره توپلام ۲۵ کاپ قازاندی.
